

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-45394-IUP-2/2021**

Заводни број:**351-683/2021-01**

Дана: 04.03.2022. године

О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора, Радикин Лазара и Радикин Зорице из Бачког Брестовца, улица Лењинова број 3, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 43. Правилника о поступку спровођења обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017), Решења 03-19-10-2/2021-02 од 25.01.2021. године и члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**Издаје се** инвеститору, **Радикин Лазару и Радикин Зорици из Бачког Брестовца,** улица Лењинова број 3, **дозвола за употребу породичне стамбене зграде П+0,** изграђене на кат.парцели број **2274 к.о. Бачки Брестовац,** површине 922 m2.

**Бруто површина објекта број 3 износи 115 m2.**

Радови су изведени на основу Решења о грађевинској дозволи број: 351-214/90-09 од 30.03.1990. године и Решења о измени решења о грађевинској дозволи ROP-ODZ-45394-CPA-1/2021, заводни број 351-688/2021-01 од 22.12.2021. године.

Саставни део овог Решења чини:

* Елаборат геодетских радова-снимање стамбеног објекта број 952-092-104412/2021 од 18.11.2021. године израђен од стране ГБ „ ДП Геометар“ Оџаци, ул. Сомборска бр.16 и
* Потврда израђена од стране одговорног пројектанта, Стаменковић Ненада из Оџака, лиценца број 311 0578 03, да је објекат изведен у потпуности и у складу са техничком документацијом на основу које је издата грађевинска дозвола.

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“, број 27/15).

**О б р а з л о ж е њ е**

Инвеститор радова, Радикин Лазар и Радикин Зорица из Бачког Брестовца, улица Лењинова број 3, преко пуномоћника, Стаменковић Ненада из Оџака, поднели су овом Одељењу, захтев за издавање употребне дозволе за објекат ближе описан у диспозитиву овог решења.

Уз захтев, подносилац захтева је доставио:

* Елаборат геодетских радова-снимање стамбеног објекта број 952-092-104412/2021 од 18.11.2021. године израђен од стране ГБ „ ДП Геометар“ Оџаци, ул. Сомборска бр.16;
* Потврда израђена од стране одговорног пројектанта, Стаменковић Ненада из Оџака, лиценца број 311 0578 03, да је објекат изведен у потпуности и у складу са техничком документацијом на основу које је издата грађевинска дозвола;
* Пуномоћ за подношење захтева;
* Доказ о уплати административних такси, накнада и доказ о уплати накнаде за Централну евиденцију.

Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, број 68/19), испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), донето је решење као у диспозитиву.

**ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио:

дипл.правник Светлана Јовановић

Руководилац Одељења,

дипл.инж.грађ. Татјана Стаменковић